**Molėtų rajono savivaldybės taryba**

**SPRENDIMAS**

**Dėl SAVIVALDYBĖS TURTO PERDAVIMO PAGAL TURTO PATIKĖJIMO SUTARTĮ UŽDARAJAI AKCINEI BENDROVEI „MOLĖTŲ ŠVARA“**

2019 m. birželio 13 d. Nr. B1-139

Molėtai

Vadovaudamasi Lietuvos Respublikos vietos savivaldos įstatymo 6 straipsnio 3, 31 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 3 dalimis, 17 straipsnio 2 dalimi, įgyvendindama Molėtų rajono savivaldybės strateginio veiklos plano 2018-2020 metams, patvirtinto Molėtų rajono savivaldybės tarybos 2018 m. vasario 22 d. sprendimu Nr. B1-28 „Dėl Molėtų rajono savivaldybės strateginio veiklos plano 2018-2020 metams patvirtinimo“, 4 programos „Aplinkos apsaugos programa“ 04.02.01.06 priemonę „Komunalinių atliekų požeminių konteinerių aikštelių įrengimas Molėtų mieste“, atsižvelgdama į Molėtų rajono savivaldybės administracijos direktoriaus 2019 m. gegužės 30 d. įsakymą Nr. B6-434 „Dėl Molėtų rajono savivaldybės turto pripažinimo nereikalingu savivaldybės administracijos funkcijoms vykdyti“,

Molėtų rajono savivaldybės taryba n u s p r e n d ž i a:

1. Perduoti Molėtų rajono savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą nekilnojamąjį turtą – 4 vnt. komunalinių atliekų konteinerių aikštelių, kurių bendra įsigijimo vertė –137 520,13 Eur, likutinė vertė 2019 m. gegužės 1 d. – 137 520,13 Eur, uždarajai akcinei bendrovei „Molėtų švara“ (kodas 167500661) pagal turto patikėjimo sutartį 10 (dešimčiai) metų savivaldybės savarankiškosios funkcijos – komunalinių atliekų tvarkymo sistemų diegimo, antrinių žaliavų surinkimo ir perdirbimo organizavimo ir apsaugos – įgyvendinimui pagal sąrašą (pridedama).

2. Įgalioti Molėtų rajono savivaldybės administracijos direktorių pasirašyti 1 punkte nurodyto turto patikėjimo sutartį ir turto perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Saulius Jauneika

Molėtų rajono savivaldybės tarybos 2019 m. birželio 13 d. sprendimo Nr.B1-139

priedas

**UAB „MOLĖTŲ ŠVARA“ PERDUODAMO VALDYTI PAGAL TURTO PATIKĖJIMO SUTARTĮ NEKILNOJAMOJO TURTO SĄRAŠAS**

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Inventorinis numeris | Turto pavadinimas | Unikalus Nr. | Buvimo vieta | Įsigijimo savikaina,Eur | Likutinė vertė 2019-05-01, Eur |
| 1. | 486385486385VB | 42,25 kv. m ploto komunalinių atliekų konteinerių aikštelė Nr. 6 | 4400-5128-4956 | Molėtų m., Liepų g. | **25999.27**Iš jų: 21095.26 ES4904.01 VB | **25999.27**Iš jų: 21095.26 ES4904.01 VB |
| 2. | 486387486387VB | 35,24 kv. m ploto komunalinių atliekų konteinerių aikštelė Nr. 8 | 4400-5128-5202 | Molėtų m., Liepų g. | **33532.73**Iš jų: 27207.75 ES6324.98 VB | **33532.73**Iš jų: 27207.75 ES6324.98 VB |
| 3. | 486388486388VB | 55,18 kv. m ploto komunalinių atliekų konteinerių aikštelė Nr. 1 | 4400-5217-1223 | Molėtų m., Inturkės g. | **34855.26**Iš jų: 28280.83 ES6574.43 VB | **34855.26**Iš jų: 28280.83 ES6574.43 VB |
| 4. | 486386486386VB | 69,22 kv. m ploto komunalinių atliekų konteinerių aikštelė Nr. 13 | 4400-5217-1212 | Molėtų m., Vilniaus g. | **43132.87**Iš jų: 34997.11 ES8135.76 VB | **43132.87**Iš jų: 34997.11 ES8135.76 VB |

Paaiškinimai: ES – Europos Sąjungos fondų lėšos

 VB – valstybės biudžeto lėšos

\_\_\_\_\_\_\_\_\_\_\_\_\_\_\_\_\_\_\_\_